NOMI U SURIET KOLLETTIVI FIL-MALTI Miġbura minn PusLius Bona L-iskop ta' din il-ġabra suriet ta' ismijiet kollettivi hu iżjed illomatiku milli grammatikali. Jiġifieri qegħdin inġibuhom kif inhuma mitkellma u mhux kif għandhom jiġu skond il-gram- matika. Xi kollettivi jsiru billi jieħdu kejl, qies jew użin ta' xi sustanzi, bħal: wejba xgħir, tomna raba', ratal bajtar, qasba ħarir, kejla ful, qasba żejt. b… Oħrajn jieħdu l-iseni tar-reċipjent illi fih jinsabu dawn . is-sustanzi, prodotti, tajr, bħal: bixkilla bajd, qanniċ ġbejniet, guva ħamiem, bejta għasafar, xkora patata, sorra ħwejjeġ, tigan fniek, u oħrajn. Ċ. Oħrajn jiehdu l-isem tas-sura iew għamla ta' dawn is- sustanzi, dud, nies, eċċ, flimkien, bħal : sarbut nemel, milwa zalzett, borġ ċlamit, sustell boċċi, roqgħa dud. Bosta jieħdu l-kollettiv mill-verb, jiġifieri il-ġabra ta' għamil bħal xulxin meħud flimkien, bħal: qrara dagħa, sensiela gideb, naxru ħwejjeġ, tagħbija xaħx, ħarġa si- ġar, għaġna ħobż. b. Kollettivi li jieħdu l-isem tal- -post fejn. dawn is-sustanzi jinsabu, bħal : sula nies, għalqa ful, minżla ramel (sand dune), knista nies, barriera ġebel. 'Ta' min jinnota illi xi wħud minn dawn l-idjomi ftit għand- hom tifsira kollettiva, iżda jaqblu fit-tiswir tagħhom mal-kollet- tiv. Nitolbu li min jaqra din il-ġabra ta' idjomi jsewwi fejn għamilna xi għelt, jew jaqbad ifittex billi jqalleb il-kotba u jsaqsi lil nies ta' kull sengħa. lant, iew namra jekk qabel magħna li dan hu xogħol ta' siwi. u għalhekk jixtieq iżid dak li ħallejna barra, B'hekk nirqmu iżjed il-Vokabolarju Malti. BANLJA karti; barkata żwiemel; barkata ġwież, ġebel; barkun faħam: barriera ġebel; bexxa ħall, whiskv; belgħa kafċ; bejta għasafar, ġrieden; bixkilla bajd; borġ ġebel; borma minestra, eċċ. ; boton fniek, dud ; brott deheb; buffura riħ; bukkett fjuri; bur dwieli. ĊAPPA tin; ċorma tfal, ulied, nies; ċurniena tagħam, EŻERĊTU nies. , FAWWARA ilma; faxx basal, tewm ; ferħ naħal; furnata ħobż. GASTELL boċċi; ġamra nar; gelgul ilma ; gess ħalib ; geġwiġija nies; ġilba (ġliba2) ħut; ġilwa qassisin, eċċ, (f'purċissjoni) : gidma ħobż; ġiżża sul; ġgajta ħabsin ; gozz ħamrija, trab, eċċ; ġliba Nsara, kwiekeb: guva ħamiem; ġlajka ħaddiema. GĦABRA trab; għaġna ħobż; għalfa ħarrub; għanqud għeneb, banana; għarma maħluġ; għorma bebbux, xaqquf; għajn silla. ĦARĠA mwejjed, siġar, xtieli; ħabel silla; ħalġa qoton; ħalba xita; ħajta deheb; ħalla baħar; ħemel plejju, sagħtar; ħe- mel silla; ħodon ward; ħorġa flus; ħuġġieġa nar; ħasla ħwejjeġ; ħannieqa żibeġ, tfief. INDANA taraġ; ikla bajtar. KOTRA żgħażagħ; karwana (iġmla); kavetta ħut; kemxa flus; kobba ħajt, suf, spag, tmontox. LAGĦQA żejt; lenza qubbajd. MANDRA bajtar; maħżen, jew ħażna njam; maġmar nar; ma- rella suf; magħlef sagħtar; mazz karti; mejda qubbajd ; medda siġar; miħwa zalzett; mixbħa tfal; miġimgħa nies; mixilgħa bwieqi; medda baħar; mgħajġna ħobż; merħla ngħaġ, mogħoż; munzell ħatab. NISKATÀ bżar; nemmelija dud; newba xita. RADAM flus; redgħa ħalib; robbu laħam; romblu karti; rux- xmata kotba; roqgħa xitel. : SAJDA ħut; sarbut qaddejja, nemel, eċċ. ; satla soldi; sensiela gideb; sensiela ġawhar; sett platti, għamara, eċċ.; salt nies; sieqja ilma ; sarbut karrozzini, bejjiegħa, siegħ xgħir. TAGĦSIRA għeneb; taqtigħa busnalja; tagħbija faħam; tur- tiera pastizzi; tigan fniek; tagħmira, bajd, qubbajd; tagħ- mira, deheb, bandieri ; tratt blat; turrun qubbajd; tqegħida bajd. WEJBA xgħir; wiċċ kaboċċi, ġdur.; wilġa. kromb (ġdur): XKORA zokkor, għalf, eċċ.; xarba nbid, ilma; xedda faħam; xehda naħal; xidda deheb; xirka (ta' nies). — ŻEMBIL tamar; żinġla bajd.